HeTree/MevakerConcSen huggingface dataset:
בבדיקת משרד מבקר המדינה נראו כלים המשמשים את הכלואים לקבלת המזון ולאכילה שאינם ראויים לשימוש, כמו קופסאות שימורים משומשות, מחבתות וסירים לא נקיים וקופסאות פלסטיק סדוקות.
ניקיון הציוד ותחזוקתו: כדי לשמור על בטיחות המזון נדרש כי חלקי ציוד או ריהוט במטבח הבאים במגע ישיר עם מזון או עם מים יהיו שלמים, חלקים, נקיים ותקינים, כן יהיו עשויים מחומר שאינו סופג רטיבות ואינו מתקלף.
המדפים והשטחים המיועדים להחזקת מזון יהיו עשויים מחומר אל חלד שאינו מגיב לחומרים הבאים עמו במגע49.
לפיכך נכוןלהחליף ציוד וכלי הכנת אוכל ברגע שמתגלה בהם פגם .
בבדיקת משרד מבקר המדינה, נמצא כי חלק מהציוד במטבחים אינו מתוחזק כראוי ואינו ראוי לשימוש - מצב העלול להשפיע על איכות המזון.
להלן בתמונות דוגמאות לציוד לא מטופל: .
49 תקנות רישוי עסקים (תנאים תברואיים לעסקים לייצור מזון), התשל"ב -1972 , פרק ה': ציוד וריהוט.
(הגם שמטבחי שב"ס אינם עסק תקנות אלה מהוות נורמה לבטיחות מזון ותברואה).
תמונה 2 : מקלפת תפוחי אדמהבמתקן "אשל" תמונה 3 : נפת קמח במתקן "הדרים" (צולם ב- 7.
הרחקת חיידקיםמציוד ו מכלים : כדי למנוע היווצרות חיידקים בציוד ובכלים לאחר הניקוי יש לפעול לייבושם50; לפיכך, את הכלים השטופים יש להניח בצורה אנכית ובמרווח סביר ביניהם כדי למנוע היווצרות לחות העשויה לשמש בית גידול לחיידקים.
בכל המתקנים שבהם בדק משרד מבקר המדינה את הנושא, אופן הנחת הכלים לאחר שטיפתם אינו מאפשר את ייבושם.
תחזוקת המבנים: על רצפות המטבח ושטחי האחסון להיות בנויות מחומר שאינו סופג רטיבות, שלמות, נקיות ואטומות בפני חרקים ומכרסמים וקינונם; הקירות והתקרות במטבח ובשטחי האחסון גם עליהם להיות חלקים ואטומים בפני חדירת חרקים או מכרסמים וקינונם51 .
50 משרד הבריאות, פריט4.
51 תקנות רישוי עסקים (תנאים תברואיים לעסקים לייצור מזון), התשל"ב-1972 , פרק ב': המבנים והחצר.
המשרד לביטחון הפנים - שירות בתי הסוהר |411 .
בדיקת משרד מבקר המדינה העלתה פגמים ברצפות ובקירות במתקנים.
להלן בתמונות דוגמאות: רצפות המטבחים שבורות ואינן אטומות לחדירת מים, חרקים ומזיקים; רצפת חדר להכנת מזון חלבי ב אחד ממתקני הכליאה עשויה מאבני אקרשטיין - חומר הסופג רטיבות.
תמונה 4 : מחסן ירקות ופירותבמתקן "השרון" (צולם ב- 9.
) 412 |דוח שנתי 68ג .
תמונה 5 : "חדר להכנת מזון חלבי במתקן "רימונים (צולם ב- 9.
) שב"ס מסר בתשובתו כי הוא רואה חשיבות עליונה בשיפור רמת בטיחות המזון והתברואה, ועל כן ימשיך לפעול למימוש כלל התכניות הארגוניות בתחום - החל מרמת האכיפה וכלה ברמת שיפוץ ובניית מטבחים חדשים.
לדבריו, "חלק גדול ממטבחי שב"ס ובתי הסוהר מקורם במבנים ישנים, חלקם אף מתקופת המנדט הבריטי, דבר היוצר חסרים רבים הנובעים מתשתיות ישנות ומבנה בעייתי וצפוף".
הליך ש יפוץ ושדרוג המטבחים כרוך בעלות תקציבית כבדה .
בשנים האחרונות שופצו חלק מהמטבחים; שיפוץ ושדרוג מטבחים נוספים ייעשה במדורג ובהתאם למימוש תכנית רב שנתית.
עוד הוסיף שב"ס כי הוא יזם ומיסד קורס "ממונה תברואה ובטיחות מזון" שהוא ייחודי לסוהרים המשרתים במטבחיו.
עד נובמבר 2017 השתתפו בקורס129 סוהרים המשרתים במטבחים השונים, בשנת 2018 ,תסתיים הכשרת כלל הסוהרים המשרתים במטבחים וישנה כוונה לשלב בקורסים את קציני התמיכה הלוגיסטית.
ההקפדה על עקרונות בטיחות המזון היא קריטית לשמירה על בריאות הסועדים במערך המספק עשרות אלפי ארוחות מדי יום.
הממצאים שפורטו לעיל מעידים כי הנושא אינו מטופל בשב"ס באופן המקצועי הדרוש; אין די בבקרות ששב"ס עורך במטבחים לתיקון הליקויים ואין יד מנחה המתייחסת למכלול הליקויים בתחום זה במטבחי שב"ס.
מוצע לשקול למנות בשב"ס גורם מקצועי שיקיים פיקוח הדוק על יישום עקרונות בטיחות המזון בכל תהליך אחסונו, הכנתו והגשתו.
המשרד לביטחון הפנים - שירות בתי הסוהר |413 .
כוח אדם במערך המזון .
המטבחים במתקני הכליאה הם משני סוגים: 1 .
מטבח המבשל ומכין את המזון עבור הכלואים והסגל שבתחום המתקן ועבור מתקני כליאה נוספים וסמוכים אשר אליהם משונע המזון לצורך חלוקתו (להלן - מטבח מבשל).
אחראי מטבח מבשל עוסק בתפעול המטבח, בניהול התקציב ובניהול המלאי - גם של מתקני הכליאה הסמוכים לו שלהם הוא מבשל; 2 .
מטבח המקבל מזון מבושל ומוכן לחלוקה והגשה (להלן - מטבח מחמם).
אחראי המטבח המחמם מופקד על שינוע המזון מהמטבח המבשל, על ניפוקו כנדרש, על העשרת המזון לסגל ועל תחום תפעול המזון במתקן עצמו.
שב"ס מפעיל 31 :מטבחים21 מבשלים ו-10 מחממים52, שבהם מכינים, מחלקים ומגישים מדי יום כ- 70,000 מנות53.
כאמור, המטבחים בשב"ס מוגדרים "מטבחים מוסדיים", ולניהולם יש משמעויות נרחבות הנובעות מדרישות החוק והתקנות ומהיבטים מקצועיים החורגים מאלו הקשורים בבישול עצמו, כמו: ניהול רכש ותקציב, ניהול מלאי, ניהול צוות עובדים, השגחה על בטיחות בעבודה ובטיחות המזון ובקרה על תהליכי העבודה במטבח.
נ יהול המטבח בשב"ס והפעלתו הם עניין מורכב ובעל השפעה על התנהלות מתקני הכליאה ועל הלכי הרוח של אוכלוסיית הכלואים ושל הסגל הממונה על שמירתה.
בספטמבר 2017 שירתובמטבחים של שב"ס כ-150 סוהרים.
יצוין כי כוח האדם העוסק בפועל בהכנת האוכל ובבישול הם אסירים (ראו להלן בפרק על אסירי עבודה).
להלן בלוח 2 :פירוט תפקידי הסוהרים המשרתים במטבחים לוח 2 : תפקידי הסוהרים במטבחים .
אחראי מטבח מנהל את המטבח במתקן הכליאה על כל מרכיביו לרבות פעולות .
רכש ותכנון העבודה, ונושא באחריות כוללת בתחום המזון.
הבדל בתפקיד בין מטבח מבשל למטבח מחמם.
סגן אחראי מטבח מסייע לאחראי המטבח בטיפול בנושאים השוטפים, ובהיעדרו .
התפקיד קיים רק במטבח מבשל.
טבח עובד יום מסייע בניהול השוטף של המטבח.
במתקנים אוהלי קידר, דקל ואופק אין מטבחים 53 .
ארוחת בוקר, צהריים וערב לכלואים ולסגל 414 |דוח שנתי 68ג תפקיד תיאור טבח משמרת אחראי על כל מרכיבי הביטחון במטבח, כמו שינוע של האסירים העובדים מהאגפים למטבח, ספירתם ורישום שימוש בכלים מסוכנים.
כמו כן אחראי לתחום המזון במתקן הכליאה בשעות אחר הצהריים, בערב ובסופי שבוע וחגים, כשהמטבח סגור.
משנע מזון אחראי לשינוע מזון ממטבח מבשל למטבח מחמם, לבדיקת התפריטים ולהיבטים של בטיחות והיגיינ ת המזון, ולחלוקת המזון.
מסייע גם לאחראי המטבח המחמם בתפקידו.
התפקיד קיים רק במטבח מחמם.
להלן בלוח 3 נתונים על מספר המנות המבושלות ביום לארוחת צהריים בשבעה מטבחים מבשלים, נכון ליולי 2017: לוח3 : מספר המנות המבושלות ביום לארוחת צהריים בשבעה מטבחים .
מתקן הכליאה מספר מנות ארוחת צהריים ליום .
* נתוני ענף מזון, בעיבוד משרד מבקר המדינה .
משרד מבקר המדינה בדק בשבעה מטבחים מבשלים אלו את מספר המנות המבושלות לארוחת צהריים ליום ביחס למספר הסוהרים המשרתים במטבח54 .
להלן בתרשים מספר ממוצע של מנות צהריים לסוהר המשרת במטבח ליום בשבעה מטבחים: .
54 מספר הסוהרים כולל את עובדי היום (אחראי מטבח, סגן אחראי וטבחים עובדי יום) ואת סוהרי המשמרת לאותו היום.
המשרד לביטחון הפנים - שירות בתי הסוהר |415 .
תרשים1 : מספרממוצע של מנות צהריים ליום לסוהר המשרת במטבח .
* נתוני שב"ס, בעיבוד משרד מבקר המדינה 416 |דוח שנתי 68ג .
מנתוני התרשים עולה כי הפערים הגדולים ביותר במספר המנות ליום לסוהר הם בין המתקן איילון למתקנים נווה תרצה והשרון : סוהר במטבח איילון אחראי בממוצע למספר מנות גדול בכ - 267% ממספר המנות שאחראי להן סוהר ב "נווה תרצה " וב-58% ממספרן ב"השרון "; סוהר במטבח "אשל" אחראי למספר מנות גדול בכ- 215% ממספר המנות שאחראי להן סוהר ב"נווה תרצה" ובכ -36% ביחס לעמיתו ב "השרון ".
פערים אלו מבטאים את ה עומסים המוטלים על הסוהרים במטבח ים המבשלים הגדולים.
יצוין כי קיימת שונות הנובעת מההבדלים בין מטבחים במתקנים שבהם רוב השוהים הם אסירים פליליים לבין מתקנים שבהם רוב השוהים הם אסירים ביטחוניים המבשלים את מרבית האוכל בעצמם.
כמו כן, קיימת שונות בין בתי סוהר לבתי מעצר, שבהם מצבת הכלואים משתנה מדי יום.
במרץ 2017 , בהנחייתראש אגף המטה בשב"ס (להלן - הרמ"ט) ענף מזון ביצע עבודת מטה על "תקינת מטבחים בשב"ס", שבה הוצע מפתח עקרוני לתקן הרצוי של מספר הסוהרים שיעבדו במטבח.
אמות המידה שלפיהן נקבע התקן הן: סוג המטבח - מבשל או מחמם, ומספר המנות שמנפק המטבח ביום.
להלן בתרשים 2 ריכוז נתונימצבת כוח האדם במטבחי שב "ס כפי שהועלו בעבודת המטה: תרשים 2 : נתוני מצבת הסוהרים במטבחי שב"ס .
* נתוני ענף מזון, בעיבוד משרד מבקר המדינה המשרד לביטחון הפנים - שירות בתי הסוהר |417 .
מהנתונים בתרשים עולה כי קיימים חסרים של כשמונה משרות (כ-5%) בין התקינה הקיימת ל מַצָּבה.
ואולם, בהשוואה להמלצה של ענף מזון ניכרים חסרים גדולים יותר: פער של כ-22 משרות (כ-13% ) בין התקינה הקיימת למומלצת, ופער של 30 משרות (כ -19% ) בין ה מַצָּבה לבין התקינה המומלצת.
במועד הביקורת תקינת הסוהרים המשרתים במטבחי שב"ס לא תאמה לסוג המטבח, למצבת הכלואים, לסוגם, למספר המנות שהמטבח צריך לספק ולצרכיו בהתאם למשימות המוטלות עליו.
היעדר תקינה מתאימה הביא ליצירת עומסי עבודה במטבחים המבשלים יותר מ - 1,000 מנות ארוחת צהריים ביום.
אף שענף המזון ביצע עבודת מטה מפורטת בכל הנוגע לתקינה הנדרשת, ומינהל משאבי אנוש המשיך בבחינת שינוי התקינה, עד מועד סיום הביקורת, בספטמבר 2017 , טרם התקבלו החלטות באשר להמלצות המקצועיות שהוגשו.
משרד מבקר המדינה מעיר לשב"ס כי עליו לסיים את העבודה בנושא בהקדם , לקבוע מהו התקן הרצוי ל מספר ה סוהרים עובדי מטבח הנדרש לתפעול המטבחים בהתאם לסוג המטבח, למספר המנות שהמטבח צריך לספק ולצרכיו בהתאם למשימות המוטלות עליו, ולבחון דרכים לאיושו.
שב"ס מסר בתשובתו כי נושא תקינת כוח אדם במטבחים נבחן באופן מעמיק ונרחב על ידי גופי המטה הרלוונטיים; וכמענה מידי לשיפור ניהול מערך המזון לעצורים אישר הרמ"ט באוקטובר 2017 תוספת שלשני טבחים במיקור חוץ לכל מטבח בבית מעצר, בעלות כוללת של 2.
עוד הוסיף כי שב"ס מתקשה לגייס אנשי מקצוע בתחום המטבחים ולכן נ בחנות חלופות שונות ובכללן שילוב עובדי קבלן.
לאחר בחינת החלופות תוצג למשרד לבט"פ עבודה המתכללת את הצרכים בסוגיה זו, לרבות דרישות לתוספת תקינה ותקציב.
במרץ 2016 נכנס לתוקפו מודל שכר חדש לנגדים בשב"ס55 .
המודל התבסס על מתן העדפה לתִגמול הנגדים בהתאם למקצועם, על ידי דירוג המקצועות לשש קבוצות שכר ובהתחשב בסדרי העדיפויות בארגון (להלן - מודל השכר החדש).
בעקבות הכנסת מודל השכר החדש לשימוש נוצר עיוות בהשוואת רמות השכר של סוגי הסוהרים המשרתים במטבחים.
טבח משמרת המוגדר "האחראי על הביטחון במטבח " (סוהר ביטחון) משתכר לפי קבוצת "שכר 6 ," יותר מאחראי המטבח , המשתכר לפי קבוצת .
בעקבות הסכם שנחתם בין משרד האוצר למשרד לבט"פ 418 |דוח שנתי 68ג .
"שכר 4 ," שהלכה למעשה מתפעל את המטבח ונושא באחריות כוללת לכל המתרחש בו, והוא גם הממונה על טבחי המשמרת.
קבוצת השכר לכל ממלאי התפקידים במטבח (להוציא טבח משמרת) - כמו טבח, אחראי מטבח, אחראי מטבח בכיר, אחראי חדר אוכל ועוזר אחראי מטבח - זהה לכולם, ללא קשר לאחריות המוטלת עליהם, להשכלתם או לניסיונם בתחום.
העיוות ברמות השכר יצר מרמור רב בקרב הסוהרים המשרתים במטבחים בהיווכחם שאין בהכרח הלימה בין מידת המאמץ שהם משקיעים בביצוע תפקידם ובין התגמול הניתן להם בשכר ובתנאי השירות.
הדבר הוביל לירידה במוטיבציה, לחוסר רצון לשמש בתפקידי ניהול במטבחים ולרצון ממשי לעזוב את התפקיד.
ואכן ראש מינהל תמיכה לוגיסטית הדגישה במכתבה להנהלת שב"ס מאוגוסט 2017 כי "מזוהה מגמה של 'נטישת' המקצוע וחוסר רצון להתקדם לתפקידי ניהול ופיקוד בתחום, הבאה לידי ביטוי בנתוני כוח אדם המשתקפים בשטח" (ההדגשה במקור).
כדי להתמודד עם הבעיה תוך שיקוף היקפי העשייה והאחריות הנדרשת מכל בעל תפקיד במטבח, וכדי לייצר מסלול להתפתחות מקצועית ולהתקד מות במסלול שירות מובנה, הציע מינהל תמיכה לוגיסטי כבר באוקטובר 2016 להבחין בין בעלי התפקידים ולחלקם לשלוש קבוצות שיתוגמ לו בהתאם לנתונים האישיים ולשיוך הקבוצתי: קבוצה ראשונה - תכלול את אחראי המטבחים המבשלים יותר מ- 1,000 ;)מנות ביום (לכל ארוחהקבוצה שנייה - תכלול את אחראי המטבחים המבשלים עד 1,000 מנות לארוחה ואת אחראי המטבחים המחממים; קבוצה שלישית - תכלול את הטבחים עובדי היום, את טבחי המשמרת, את משנעי המזון ואת אחראֵי חדרי אוכל הסגל.
על פי ההצעה כל קבוצה תזכה לתנאי שכר ושירות ההולמים את רמת מקצועיותה, השכלתה ומידת ההתמדה והוותק שלה בתפקיד; וכן את נכונותם של העובדים להתחייב לשירות של שנים נוספות.
במהלך 2017 קיים הרמ"ט דיונים בנושא מיצוב תפקיד אחראי מטבח בשב"ס ובהם הוצע לבצע מדרג בשכר ובשיפור תנאי השירות של אחראֵי המטבחים הגדולים, שאף שֵ ‎ם התקן שלהם שונה ל"מנהלי מטבח".
בסיכום הדיונים הנחה הרמ"ט לפעול מול הג ורמים הרלוונטיים (משרד האוצר והמשרד לבט"פ) כדי להגדיל את שכרם של צוותי המטבח בהתאם לאחריותם, וכן להגדיר שלבי הכשרה שיאפשרו תִ גמול לצורך יצירת מוטיבציה וטיוב כוח האדם במטבחים.
המשרד לביטחון הפנים - שירות בתי הסוהר |419 .
תפקיד הטבחים בשב"ס הוא בעל חשיבות רבה בעשייה הארגונית ויש לו השפעה ניכרת על התנהלות מתקני הכליאה.
תפקוד מיטבי של אחראי המטבח הוא קריטי.
אף שנושא מיצוב מעמדם של האחראים ושל עובדי המטבח בשב"ס נמצא בדיונים זה כשנה, והוא אף קיבל משנה תוקף בעקבות הכנסת מודל השכ ר החדש לשימוש, עד מועד סיום הביקורת טרם התקבלו החלטות מהותיות שבכוחן להשפיע על מעמדם, תנאי העסקתם ושכרם, בעיקר של אחראי המטבחים במתקני הכליאה הגדולים, הנושאים בעיקר הנטל במטבח.
אי מתן מענה לבעיה עלול להביא למחסור בכוח אדם מקצועי במטבחי שב"ס, ועל כן יש קבל החלטות בנושא בהקדם.
שב"ס מסר בתשובתו מנובמבר 2017 " כיכפי שמציינת הביקורת, בוצעה עמ"ט ]עבודת מטה[ מקיפה וגובש מודל המביא לידי ביטוי את המדרג הניהולי והוותק של בעלי התפקידים לפיו יהיו זכאים בעלי התפקידים לתוספות שכר במודל מענקים מודולרי.
תוצרי העבודה הוצגו לרמ"ט שב"ס " והנושא הועלה בפני המשרד לבט"פ.
המשרד לבט"פ מסר בתשובתו למשרד מבקר המדינה מ - 2.
18 כי בעקבות פניית שב"ס בטענה שיישום מודל השכר החדש יצר פער בין שכר אחראי המטבחים (מקצוע טבח) לבין שכר טבחי המשמרת (סוהרי ביטחון), שהוביל לירידה במוטיבציה של הטבחים, לחוסר רצון לעסוק בתפקידי ניהול ובנהירה לתפקיד טבח משמרת, המשרד לבט"פ ביקש משב"ס נתונים כדוגמת מצבת הטבחים בשנים האחרונות, מספר הטבחים שנטשו את תפקיד אחראי מטבח ובקשות עזיבה.
עם קבלת הנתונים משב"ס "תישקל פנייה מסודרת למשרד האוצר".
בפקודה נקבע כי ה נציב יבחן אפשרויות לשיקומו של אסיר שהוא אזרח ישראלי או תושב ישראל וינקוט צעדים להבטחת שילובו המרבי בפעילויות שיקום לרבות עבודה בין כותלי בית הסוהר.
תקנות בתי הסוהר, התשל"ח-1978 , קובעות כי עבודת אסיר תכוון ככל האפשר לשיקומו, וכי כל אסיר יקבל שכר בעד עבודתו.
חלק מהאסירים משולבים בפעילויות תעסוקה במתקנים שבהם הם כלואים, או במתקנים אחרים לביצוע עבודות תחזוקה שוטפת (להלן - אסירי עבודה).
שיבוץ האסירים בעבודה נקבע אחת לחצי שנה על ידי ועדת הקבלה והשיבוץ, המורכבת מגורמי ביטחון, מודיעין, רפואה, תעסוקה וקצין התמיכה הלוגיסטית במתקן הכליאה.
הוועדה מקצה למנהל המטבח מספר אסירים בהתאם לאפשרויות ולמגבלות, ולא תמיד דרישתו למספר מסוים של אסירים נענית במלואה.
ככלל, אסירים המועסקים בעבודות מטבח מוחלפים מדי חצי שנה, אך 420 |דוח שנתי 68ג .
בתנאים מסוימים הוועדה יכולה להאריך את העסקת האסיר באותו סוג תעסוקה בחצי שנה נוספת.
במטבח עוסקים אסירי העבודה בכל התחומים החל משלב קבלת חומרי הגלם דרך הכנתם לב ישול, בישול האוכל, הכנתו לשינוע, חלוקתו לסועדים וכלה בניקיון הכלים והמטבח.
אסירי העבודה הם חלק בלתי נפרד מצוות המטבח ולמעשה הם כוח העבודה העיקרי בו, כך שבפועל עבודת המטבח מתבססת עליהם, ובלעדיהם המטבחים לא היו עומדים במשימתם.
ואולם, תנאי העבודה של אסירי העבודה אינם תורמים ליציבות מערך זה: במשך שעות הפעילות התעסוקתית אסירים אינם מורשים לבצע פעילות אחרת, אלא אם היא אינה סובלת דיחוי כמו ביקורי משפחה, בדיקת רופא או ביקור עורך דין; בשל הקושי בעבודה והשכר הנמוך יחסית 56 של אסירי עבודה במטבח אסירים מעדיפים תחומי עיסוק אחרים משתלמים יותר57 ; כמו כן רוב האסירים מועסקים במטבח ללא הכשרה מוקדמת וללא ידע מקצועי בתחום הבישול .
כל אלה יוצרים מחסור מתמיד ותנודתיות רבה בכוח האדם.
דבר המביא למצוקת כוח אדם אשר אינה מאפשרת לתפעל את המטבח ברמה מיטבית ותקנית.
אף ששב"ס מתבסס על אסירי עבודה ככוח אדם עיקרי במטבחים, הוא לא קבע מפתחות תקינה למספר האסירים הנדרש להפעלת המטבחים בהתאם לגודל ם ולצורכי העבודה ב הם.
המטבחים גם לא נעזרים בכוח אדם חלופי במצבים שבהם יש מחסור באסירי עבודה כדי למנוע פגיעה בפעילותם השוטפת.
בתשובתו מסר שב"ס כי אסירי עבודה מועסקים במטבחים מתוך אינטרס שיקומי, כך שאין תמיד התאמה בין מספר המועסקים להיקף העבודה הנדרש ולכן לא נקבע מפתח תקינה בעניינם.
נוכח מרכזיות תפקידם של אסירי העבודה בפעילות השוטפת במטבחים והעובדה ששב"ס מתבסס עליהם ככוח האדם העיקרי בהם, נדרש לקבוע מפתח למספר מינימלי של עובדים הנדרש להפעלת המטבחים.
לחלופין במצבים שבהם לא ניתן להעסיק אסירי עבודה יש להיעזר בכוח אדם חלופי כדי לאפשר את הפעילות השוטפת ובתוך כך להפחית את העומס המוטל על הסוהרים המשרתים במטבחים.
56 9 ש"ח ליום עבודה בן8 שעות ו-12 ש"ח ליום עבודה בן12 .
שעות 57 בהם אסיר מרוויח בין15 ל-30 .
ש"ח ליום המשרד לביטחון הפנים - שירות בתי הסוהר |421 .
לרמת הכשרתם של אחראי המטבחים עשויה להיות השלכה על הרמה המקצועית של ביצוע תפקידם, לרבות בתחום בטיחות המזון והתברואה, וכן על ניהול בית הסוהר בהיבטים של ביטחון, בריאות הסגל והאסירים, תנאי מחיית האסירים והאווירה במתקני הכליאה.
בינואר 2016 המליץרע"ן מזון שקבוצות הסוהרים עובדי המטבח יחויבו בהכשרה בהתאם לתפקידם לפי הפירוט הבא58: אחראי המטבחים בקבוצה הראשונה (המבשלים יותר מ - 1,000 מנות לכל ארוחה) יחויבו לעמוד בדרישה של הכשרת "טבח סוג 3" ;לפחותאחראי המטבחים בקבוצה השנייה (עד 1,000 מנות) יחויבו לעמוד בדרישה של הכשרת "טבח סוג 2" לפחות; והסוהרים עובדי המטבח ב קבוצה השלישית יחויבו לעמוד בהכשרה מקצועית של "טבח סוג 1.
" בדיקת משרד מבקר המדינה העלתה כי במועד הביקורת מרבית הסוהרים עובדי המטבח לא עמדו בהמלצת רע"ן מזון: 58% מאחראֵי המטבחים המבשלים יותר מ - 1,000 מנות לארוחה לא היו בעלי הכשרה בדרגת "טבח סוג 3;" ו-71% ממנהלי המטבחים המבשלים עד 1,000 מנותלא היו בעלי הכשרה בדרגת "טבח סוג 2" .
לפחות יתרה מזו, עד מועד סיום הביקורת לא נקבעה בשב"ס אבן בוחן מקצועית לבחינת התאמתו של אחראי למטבח מבשל, ולא הוגדרה רמת ההכשרה הנדרשת לתפקיד.
עוד העלתה הבדיקה כי שיבוץ בעלי תפקידים במטבחים נעשה על ידי גורמי הפיקוד במחוז, לעתים ללא התחשבות בידע מקצועי קודם והכשרה מתאימה, כך שלעתים סוהרי ם בעלי הכשרה מּוצאים מהמטבח ומשובצים לתפקיד אחר, ובמקומם משולבים למטבח סוהרים אחרים ללא הכשרה מקצועית מתאימה.
מתוך הכרה בחשיבות ההכשרה המקצועית פעל שב"ס לשיפור הרמה המקצועית של העובדים, ובשנים 2017 -2016 התקיימו שני קורסים שבהם הוסמכו 34 עובדי מטבח כ"טבח ס וג 1 ".
הקורסים נערכו באישור משרד העבודה, הרווחה והשירותים החברתיים.
58 מקצועהטבחות מדורג לפי סוג ההכשרה בדרגות 5-1 ; דרגת "טבח סוג1 " היא הבסיסית ביותר ודרגת "טבח סוג 5 .
" היא הגבוהה ביותר 422 |דוח שנתי 68ג .
מנתונים שנמסרו למשרד מבקר המדינה בספטמבר 2017 עלה כי כ-40 סוהרים המוצבים במטבחים (כרבע מסך כוח האדם בהם) לא עברו הכשרה מקצועית כלשהי הקשורה לעבודתם, ומרביתם משרתים בשב"ס בכלל או במטבחים י ותר משנתיים.
משרד מבקר המדינה מעיר כי על שב"ס להכשיר בהקדם את הסוהרים שלא הוכשרו לעבודת המטבח.
כמו כן עליו לקבוע אמות מידה לפרקי הזמן המינימליים שבהם סוהר יוכל לשרת במטבח מבלי שעבר הכשרה בתחום.
בשנים 2017 -2015 קיים ענף מזון הדרכות עיתיות: ימי עיון, ריענון וסדנאות לצוותי המטבחים.
מרבית ההדרכות היו רבות משתתפים.
כך לדוגמה, בשנת 2015 התקיימו שלושה ימי ריענון שבכל אחד מהם השתתפו כ-100 בעלי תפקידיםשלהם זיקה לתחום המזון.
במטרה לשפר ולשדרג את רמת הבישול של המטבחים.
ואולם למרות ההדרכות וימי העיון, בקָּרות שערך הענף העלו ליקויים רבים בכל תחומי העשייה במטבחים.
מוצע כי שב"ס ישלב דרכים נוספות מעבר לימי העיון להכשרת צוותי המטבחים, ובהן פעולות הדרכה וליווי אישי שיתמקדו במטב חים עצמם.
תיאור התפקיד של אחראי מטבח מלמד כי הוא נדרש לכישורים מגוונים בתחום הניהול, ובהם: ניהול מלאי המזון בהתאם לתקציב המזון והזמנת מזון במערכת "כפית הכסף"59 ; פיקוח על קבלת מזון; ניהול התפריטים בהתאם ללוחות המזון ובהתאם למצבת הסגל והאסירים במתקן הכליאה; ה נחיה מקצועית והדרכה בהכנת המזון; קשר עם גורמי הרפואה; ניהול מחסני המזון; אחריות לשמירה על כללי הניקיון, ההיגיינה ובטיחות המזון במטבח, בחדרי האוכל ובתהליך שינוע המזון; וכן מטלות נוספות על פי הנחיות.
התיאור האמור מלמד כי ניהול המטבח הוא תפקיד מורכב הדורש ראייה רחבה ו התמחויות רבות הנלוות לתחום ניהול הבישול והמזון , ועל כן אחראי המטבח נדרש לכישורים ניהוליים.
נמצא כי אחראֵי המטבחים אינם עוברים הכשרות או השתלמויות כלשהן הקשורות לניהול בכלל, ולניהול הלוגיסטי של המטבח בפרט.
שב"ס מסר בתשובתו, כי עבודת מטה שנעשתה במהלך השנה האחרונה יצרה מסלול שירות לטבח בשב"ס , הכולל גם היבטים מקצועיים , היבטי שכר, תנאי שירות, סביבת עבודה, ו מסלול קידום עקרוני המותאם לסוגי המטבחים והתפקידים בתחום.
כמו כן, פיקוד שב"ס אישר תקציב ייעודי לטובת השלמת הכשרות לבעלי התפקידים במטבח ים, "אשר ישוריין בענף .
59 מערכתממוחשבת לניהול תקציב המזון ומערך ההזמנות מהספקים.
המשרד לביטחון הפנים - שירות בתי הסוהר |423 .
מזון החל מ שנת 2018 לטובת השלמת הכשרות לטבח סוג 03 ומעלה"; במסגרת ההכשרות שיעברו אחראֵי המטבחים, הם יוכשרו גם בתחומים הרלוונטיים להיבטים ניהוליים למנהלי מטבחים.
ענף המזון אחראי לתשלום של כ - 4,100 חשבוניות בשנה (כ -24% מכלל החשבוניות של שב"ס).
בענף מזון אחראים להתנהלות הכללית של התקציב, לרבות התשלומים לספקים, שני עובדים בלבד - תקציבן ועוזרת לתקציבן.
המשימות המוטלות עליהם, בין השאר, הן: ניהול התקציב השוטף; בדיקה, רישום וניהול כל הפעולות החשבונ איות לתשלום לספקים; הקצאת תקציבים למטבחים ובקרה על תזרים המזומנים.
את ההזמנות מהספקים מבצעים באופן ישיר 21 אחראֵי המטבחים המבשלים, והם גם אמורים לעקוב אחר קבלת המצרכים ולבדוק את איכותם.
הוראת החשב הכללי בנושא ביצוע תשלומים בגין הת חייבויות קובעת כי יש לבצע בקפידה בדיקה של החשבון טרם ביצוע התשלום60.
במאי2015 ביקש ראש מחלקת לוגיסטיקה דאז לאשר תוספת תקן של תקציבן נוסף במשרה מלאה במיקור חוץ, שתפקידו יהיה לבדוק את החשבוניות ולהעבירן לתשלום.
לדבריו אז, התקציבנים בענף מזון מספיקים לבדוק רק כ-20% מהחשבוניות.
ביוני 2016 הבקשה אושרה, ומאז בדיקת החשבונות בענף מתבצעת על ידי בודקת מקצועית המועסקת במיקור חוץ.
יצוין , כי הודות לעבודת הבודקת המקצועית נחסכו לשב"ס מאות אלפי שקלים.
כך למשל, עקב חיוב שגוי של אחד הספקים שילם ענף מזון סכום עודף של כ-470 אלף ש"ח עבור אגרה וטרינרית, כספים ששב"ס עלול היה לאבד ללא התגלתה הטעות על ידי הבודקת המקצועית.
ביולי 2017 , העלהרע"ן מזון את הצורך בתקנון שלושה בודקי חשבונות כסוהרי קבע, כדי לעמוד במשימה של בדיקת כלל החשבונות טרם ביצוע התשלום.
שב"ס מסר בתשובתו כי בנובמבר 2017 פורסם מכרז לקבלת שירותי בדיקת חשבוניות.
מעיון במסמכי המכרז עולה כי היקף השירותים שנדרש הספק להציב במסגרת המכרז היה "נותן שירות אחד".
כמו כן צוין כי שב"ס "שוקל להגדיל את היקף השירותים הקנויים עד ל-3 בודקי חשבוניות במתכונת דומה, בכפוף לאישור פיקוד שב"ס וליכולות התקציביות".
משרד מבקר המדינה מעיר לשב"ס כי לנוכח הגידול בפעילות התקציבית של ענף המזון ומורכבות העבודה מול הספקים ו-21 ,אחראֵי המטבח עליו לבחון מהו מספר התקנים הנדרש לצורך בדיקת החשבונות.
כמו כן עליו לשקול לתקנן את משרות בודקי החשבונות במשרות קבע בשל חשיבות השמירה על רצף של שנים בעבודה המצריכה היכרות ולימוד מעמיק.
המשרד לביטחון הפנים - שירות בתי הסוהר |425 .
כלים וציוד המתאימים לשימוש במטבחים בהתאם לגודלם ולמשימות המוטלות עליהם מאפשרים פעילות יעילה ובטוחה.
בשנים 2017-2015 נרכש ציודמטבחים כבד61 בסכום של כ-8.
3 מיליון ש"ח, ובכל שנה רוכש שב"ס ציוד מטבחים נוסף קל62 בסכום של כ-600 .
אלף ש"ח במסמכי ענף מזון פורטו ליקויים שנבעו בין היתר ממחסור בציוד במטבחים, דבר שהתבטא בפגיעה בבטיחות המזון ובאיכותו.
כן נכתב במסמכים, כי הקצאת הציוד המשמש את המטבחים בשב"ס - הן הקל והן הכבד - נעשתה שלא על סמך מספר המנות שכל מטבח נדרש לספק ולא לפי סדר עדיפות.
בסוף שנת 2015 , עקב חסרים בציוד המטבחים ובמיוחד בציוד הכבד הועלה הצורך במיפוי הציוד הקיים והגדרת החסרים הקיימים לצורך רכישת ציוד חדש, או לחלופין איתור ציוד עודף במטבחי שב"ס בהתאם לכמות ייצור המנות של כל אחד מהמטבחים.
אחד היעדים בתכנית העבודה לשנת 2017 היהקביעת תקן של הציוד הנדרש במטבחים.
טענות על חסר בציוד במטבחים הועלו מעת לעת בפורומים שונים.
להלן דוגמאות: נציג מחוז מרכז ציין בינואר 2017 כי בממצאי הביקורות של ענף מזון שהוצגו ישנם ליקויים "שאינם בשליטת המחוז/יחידה, הנובעים מחוסר בציוד מטבחים"; נציג מחוז דרום ציין, כי "לא יתכן שאנח נו ניתן עדיפות לציוד במטבחים בסכום של מיליון ש"ח לכלל המטבחים כאשר הצורך ביחידות גדול יותר".
נציגי מחוז צפון העלו טענות כי עקב חוסר ציוד, שינוע מזון מתבצע "באמצעות עגלות וטרקטור, בתנאים מגבילים, ובאופן שאינו מאפשר שמירה על הכללים הנדרשים ובטיחות המזון המלאה".
במאי 2017 התריע ענף מזון כי החסרים החמורים בציוד באים לידי ביטוי "בפגיעה בבטיחות המזון ואיכותו " ובאי עמידה בתקנות משרד הבריאות (ההדגשה במקור), וכי במצב הקיים החלוקה של ציוד למטבחים נעשית "שלא לפי סדר עדיפויות מוסדר וברור ומוטה על ידי לחץ שמפעילים המפקדים, דבר שמחמיר את הפערים".
61 כמו: תנור קומביסטימר, ארונות חימום, סירים ומחבתות מתהפכים וחדרי קירור.
כמו: טרמופורטים, קרשי חיתוך, תבניות פלסטיק קשיחות, קערות גמישות וסכינים 426 |דוח שנתי 68ג .
אף שהצורך למיפוי הציוד ולקביעת תקן לציוד המטבחים הועלה כבר בסוף שנת 2015 , עד מועד סיום הביקורת טרם החלה העבודה למיפוי הציוד הנדרש בהתאם למספר המנות המיוצרות במטבחים ובהתאם למספר הסועדים.
מתיאור הדברים של נציגי המחוזות עולה מצוקת ם, המעידה על קושי בהפעלה ובתפקוד השוטף של המטבחים שאינם מצוידים כהלכה.
שב"ס מסר בתשובתו כי בימים אלו מתקיימת עבודת מטה בנושא תקינת ציוד במטבחי שב"ס.
הזמנת עבודה יצאה לחברה העוסקת בתחום מערך המזון והמטבחים לקביעת תקן ציוד במטבחים ביחידות שב"ס, והנושא צפוי להיות מסוכם במהלך שנת 2018.
משרד מבקר המדינה מעיר לשב"ס כי עליו להחיש את פעילותו לקביעת תקן לציוד הנדרש למטבחים בהתאם לאופיים, ולהבטיח כי הם יצוידו לפי התקן שייקבע.
כמו כן, מוצע לתכנן גם רכש עתידי בהתייחס לחסרים, שניתן להעריך בסבירות גבוהה נוכח ניסיון העבר, שייווצרו עקב בלאי, נזק או קלקול העלולים להשבית את הציוד.
המשרד לביטחון הפנים - שירות בתי הסוהר |427 .
מערך ההסעדה של שב"ס מספק ארוחות לכלואים ולאנשי סגל ב -33 מתקני כליאה ובבתי המשפט ברחבי הארץ.
אף שמטבחי שב"ס מוגדרים "מטבחים מוסדיים" הם מוחרגים לצורכי פיקוח כמו שאר הגופים הביטחוניים, כך שבפועל אין עליהם פיקוח רגולטורי של הרשויות.
בשנים האחרונות עושה שב"ס מאמצים רבים לשיפור מערך ההסעדה.
עם זאת, ממצאי דוח זה העלו ליקויים הן בתחום איכות המזון שהשב"ס מספק לכלואים והן בתחום השמירה על בטיחותו, כך שבניגוד להמלצות של ארגוני בריאות הוא סיפק לכלואים בתדירות גבוהה מוצרי מזון מעובדים העלולים לגרום לנזק בריאותי; במטבחיו אין די הקפדה על מתן תפריט דיאטטי לאלו הזכאים לו; ואין הקפדה מספקת על עקרונות בטיחות המזון בכל השלבים בתהליך הכנתו.
על מערך המזון בשב"ס מוטלת החובה לפעול לאלתר לתיקון הליקויים שהועלו בדוח, במיוחד בהיעדר פיקוח רגולטורי על המטבחים.
כמו כן על שב"ס לקיים פיקוח ובקרה הדוקים ומק צועיים על איכות המזון ועל עקרונות בטיחות המזון בכל התהליך - החל בשלב הראשוני של קבלת המוצרים מהספקים, עבור דרך האחסון וציוד המטבחים וכלה בהכנת המזון והגשתו.
על שב"ס לוודא שפיקוח כזה אכן מתקיים ושהמזון המוגש לכלואים עומד באמות המידה הנדרשות בכל המטבחים המוס דיים המפוקחים.
מתשובתו של שב"ס לדוח זה עולה כי נעשים מאמצים ואף הוחל בתיקון הליקויים שהועלו בדוח ובהם הוצאת הבשר המעובד מהתפריט ותקנון מערך ההסעדה בשב"ס, לרבות כוח אדם וציוד.
משרד מבקר המדינה מציין לחיוב כי בביצוע מהלכים אלו יש משום תיקון משמעותי לחלק מהליקויים.
עם זאת משרד מבקר המדינה מעיר כי כמה ליקויים יסודיים שיש לתת עליהם את הדעת עדיין לא טופלו.